Змија (нова)

Нова Змија (FH Serpentis 1970) — нова, која се појавила во соѕвездието Змија во 1970 година. Достигнала величина од 4,4. Била откриена на 13 февруари 1970 година од страна на Минору Хонда, во Курашики, Јапонија. Други астрономи подоцна ја проучувале оваа нова и ги пресметале нејзините растојанија врз основа на времето на распаѓање на нејзините светлосни криви.

Новата била забележана и од вселенската опсерваторија на НАСА OAO-2 Stargazer, активна од 1968 до 1973 година.

Новата била важна за науката бидејќи била една од првите што биле забележани во повеќекратни бранови должини, вклучувајќи инфрацрвена, видлива, ултравиолетова и радио."FH Ser (Nova Serpentis 1970)". AAVSO. Retrieved 2020-12-16. Едно од набљудувањата што се издвоиле било тоа кое покажало дека таа изгледала најсветла во инфрацрвениот спектар 100 дена откако била првпат откриена.
лево|мини|Две слики од обвивката околу FH Serpentis направени со разлика од 22 години, кои го покажуваат ширењето на маглината. И двете биле направени со Hα филтри, лево со телескопот New Technology, а десно со нордискиот оптички телескоп.
Мала емисиона маглина (отаток од нова) е видлива околу ѕвездата, која наликува на планетарна маглина. Сантамарија и сор. ги испитале сликите од маглината направени во 1996 и 2018 година и откриле дека школката се шири. Таа е малку елиптична, со големи и мали оски од 12,4×10,6 лачни секунди (од 2018 година) кои се шират со брзина од 0,125×0,109 лачни секунди годишно, што имплицира физичка брзина на ширење од 630×540 км/сек.Santamaria, E.; Guerrero, M.A.; Ramos-Larios, G.; Toala, J.A.; Sabin, L.; Rubio, G.; Quino-Mendoza, J.A. (March 2020). "Angular Expansion of Nova Shells". The Astrophysical Journal. 892 (1): 60. arXiv:2002.06749. Bibcode:2020ApJ...892...60S. doi:10.3847/1538-4357/ab76c5. S2CID 211132830.

 Наводи 

Категорија:Остатоци од нови
Категорија:Променливи ѕвезди со ознаки
Категорија:Науката во 1970 година
Категорија:Змија (соѕвездие)
Категорија:Нови